./data/phi0914/phi001fr/phi0914.phi001fr.perseus-lat1.xml
Titus Livius (Livy)
Aurelius consul rebellantes Sardos subegit  M  Fulvius					Flaccus primus Transalpinos Liguras domuit bello, missus in auxilium					Massiliensium adversus Salluvios Gallos, qui 					fines Massiliensium populabantur  L  Opimius praetor Fregellanos, qui					defecerant, in deditionem accepit, Fregellas diruit  pestilentia in Africa ab					ingenti lucustarum multitudine et deinde necatarum strage fuisse traditur 					lustrum a censoribus conditum est: censa sunt civium capita CCCXCIIII DCCXXXVI 						C Gracchus, Tiberii frater, tribunus plebis,					eloquentior quam frater, perniciosas aliquot leges tulit, inter quas					frumentariam, ut senis et triente frumentum plebi daretur; alteram legem					agrariam, quam et frater eius tulerat; tertiam, qua equestrem ordinem, tunc cum					senatu consentientem, corrumperet, ut  sescenti					ex equite in curiam sublegerentur et, quia illis temporibus trecenti tantum					senatores erant, sescenti equites trecentis senatoribus admiscerentur, id est ut					equester ordo bis tantum virium in senatu haberet  et continuato in alterum					annum tribunatu legibus agrariis latis effecit, ut complures coloniae in Italia						 deducerentur, et una in solo dirutae					Carthaginis; quo ipse triumvir creatus coloniam deduxit  praeterea res a Q 					Metello consule adversus Baleares gestas continet, quos Graeci Gymnesios					appellant, quia aestatem nudi exigunt  Baleares a teli missu appellati, aut a					Balio Herculis comite ibi relicto, cum hercules					ad Geryonen navigaret  motus quoque Syriae referuntur, in quibus Cleopatra					Demetrium virum suum et Seleucum filium, indignata, quod occiso patre eius a se					iniussu suo diadema sumpsisset, interemit